Libertarianismo

Libertarianismo (ab le latino: liber, "libere") es un philosophia politic le qual promove libertate qua su scopo principal. Le libertarianos desidera maximisar autonomia e libertate de electo, emphasante libertate politic, association voluntari e le primitate del judicamento individual.[1][2]

Libertarianos generalmente condivide scepticismo de autoritate; tamen, illi diverge re le scopo de lor opposition al existente systemas politic e economic. Varie scholas de pensata libertarian offere diverse punctos de vista re le functiones legitime del stato e del poter private, subinde appellante restringer o mesmo integremente dissolver coercive institutiones social. In loco de personificar un theoria o ideologia singular e rigide, libertarianismo esseva applicate como un termino parapluvia ad vaste serie de interdum discordante ideas politic tra moderne historia.

Le pilastro del ideologia libertarian es le philosophia individualiste, le politica anti-statiste e le economia capitaliste de libere mercato (laissez-faire), tunc pro le libertarianos omne relation human debe esser producto de pactos voluntari e le fortia solmente pote esser usate legitimamente verso alteros de maniera deffensive o verso le incomplimento de un accordo (principio de no attaco).

[1] Woodcock, George (2004). Anarchism: A History Of Libertarian Ideas And Movements. Peterborough, Ont.: Broadview Press. p. 16. . "for the very nature of the libertarian attitude—its rejection of dogma, its deliberate avoidance of rigidly systematic theory, and, above all, its stress on extreme freedom of choice and on the primacy of the individual judgment"

[2] "Libertarianism". Encyclopædia Britannica. Retrieved 2014-05-20. "libertarianism, political philosophy that takes individual liberty to be the primary political value"

Categoria:Politica (Theoria)